На основу члана 27. става 10. и члана 29. Закона о јавној својини (Службени гласник РС", бр. 72 од 28. септембра 2011, 88 од 6. октобра 2013, 105 од 3. октобра 2014, 104 од 23. децембра 2016 - др. закон, 108 од 29. децембра 2016, 113 од 17. децембра 2017, 95 од 8. децембра 2018, 153 од 21. децембра 2020), и члана 99. става 16. Закона о планирању и изградњи, и члана 40. Статута Општине Чајетина (,,Службени лист Општине Чајетина број 2/2019), Скупштина општине Чајетина, на седници одржаној дана 21. марта 2022. године, доноси

**О Д Л У К У**

 **1. ПРИБАВЉА СЕ**  непосредном погодбом грађевинско земљиште у јавну својину Општине Чајетина, на основу процењене тржишне вредности непокретности, **од Милована Раковића, из Београда-Градска општина Стари град , Улица Жоржа Клемансоа бр.18а,**  ради изградње грађевинских објеката и других површина јавне намене, изградње привредних објеката, и ради реализације планова развоја Општине Чајетина, и то:

 **-катастарска парцела број 1233 КО Чајетина, површине 22976 м2,** уписана у Лист непокретности број 22 КО Чајетина, у својини Милована Раковића, из Београда-Градска општина Стари град , Улица Жоржа Клемансоа **за износ накнаде од 16. 542. 720,00 динара (шеснаестмилионапетстотиначетрдесетдвехиљадединара).**

 **2.** На основу ове одлуке, закључиће се уговор о прибављању непокретности у јавну својину непосредном погодбом, између Општине Чајетина, са једне стране, и Милована Раковића, из Београда-Градска општина Стари град ул. Жоржа Клемансоа, са друге стране, у року од 30 дана од дана ступања на снагу ове одлуке. Уговор се оверава код надлежног јавног бележника , а трошкове овере уговора сносиће општина Чајетина.

 3. Овлашћује се председник Општине Чајетина, Милан Стаматовић, да у име и за рачун Општине Чајетина, закључи уговор из става 2. изреке ове одлуке.

 4. Уговор из става 2. изреке ове одлуке, закључује се по претходно прибављеном мишљењу Општинског правобранилаштва Општине Чајетина.

 5. Ова одлука ће се објавити у Службеном листу Општине Чајетина, и ступа на снагу даном објављивања.

***О б р а з л о ж е њ е***

Дана 17. фебруара 2022. године, Скупштини општине Чајетина, обратило се Општинско правобранилаштво Општине Чајетина, захтевом за прибављање у јавну својину Општине Чајетина, поменуте непокретности, у којем је захтеву наведено да се Општинском правобранилаштву Општине Чајетина, обратио Милован Раковић ,из Београда-Градска општина Стари град, ул Жоржа Клемансоа захтевом за продају непокретности-катастарске парцеле број 1233 КО Чајетина, површине 22976 м2.

 Поступајући по наведеном захтеву, утврђено је следеће чињенично стање.

 Милован Раковић је власник непокретности-грађевинског земљишта, означеног као катастарска парцела број 1233 КО Чајетина, уписаног у Лист непокретности број 22 КО Чајетина, површине 22976 м2, које чињенице су утврђене увидом у Лист непокретности број 22 КО Чајетина, издатом од Републичког геодетског завода-Службе за катастар непокретности у Чајетини.

 Потврдом Минситарства финансија-Пореске управе-Одељења за контролу издвојених активности великих локација у Ужицу број 100-464-08-22/2022Г4АОЕ, од 11. фебруара 2022. године, утврђена је тржишна вредност поменуте непокретности-катастарске парцеле број 1233 КО Чајетина, у износу од 720,00 динара по 1 м2. Укупна вредност грађевинског земљишта у површини од 22976 м2, које се прибавља у јавну својину Општине Чајетина, на основу поменуте Потврде Минситарства финансија-Пореске управе-Одељења за контролу издвојених активности великих локација у Ужицу број 100-464-08-22/2022Г4АОЕ, од 11. фебруара 2022. године, износи 16.542.720,00 динара.

 Увидом у важеће плански акт Општине Чајетина-Измене и допуне плана генералне регулације насељеног места Чајетина-седиште Општине, са насељеним местом Златибор-друга фаза, утврђено је да је за предметну непокретност-катастарску парцелу број 1233 КО Чајетина, као претежна намена предвиђена изградња спортских и рекреативних објеката, трим стаза, биатлон стаза, пешачких и бициклистичких стаза, санкалишта. Грађевински објекти компатибилне намене, чија је изградња могућа и дозвољена на поменутој непокретности, предвиђене су просторије за одржавање, санитарне, техничке и помоћне просторије, и свлачионице, тачније објекти који су у функцији објеката претежне намене чија је изградња дозвољена-спортски објекти. Поменути грађевински објекти, и претежне и компатибилне намене, чија је изградња дозвољена и могућа на поменутој непокретности, морају да буду изграђени тачније реализовани на основу важећег Закона о спорту, Правилника о ближим условима за обављање спортских активности и спортских делатности, Правилника о условима за обављање спортских делатности, и других подзаконских правних аката који уређују обављање спорта и спортских делатности, као и у складу са домаћим и међународним стандардима за планирану спортску намену.

Чланом 20. ставом 1.тачка 5. Закона о локалној самоуправи је предвиђено да се Општина, као јединица локалне самоуправе,преко својих органа, на основу Устава и закона, 4.стара о задовољавању потреба грађана у области просвете (предшколско васпитање и образовање и основно и средње образовање и васпитање), научноистраживачке и иновационе делатности, културе, здравствене и социјалне заштите, дечије заштите, спорта и физичке културе.

Чланом 137. Закона о спорту ('' Службени гласник РС '' , број 10/2016), су предвиђени посебни интереси грађана у области спорта у јединицама локалне самоуправе, за чије се остваривање обезбеђују средства у буџету јединица локалне самоуправе. Такви интереси су: подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом; делатност организација у области спорта чији је оснивач јединица локалне самоуправе; делатност организација

 у области спорта са седиштем на територији јединице локалне самоуправе које су од посебног значаја за јединицу локалне самоуправе; ) унапређење заштите здравља спортиста и обезбеђивање адекватног спортско-здравственог образовања спортиста, посебно младих, укључујући и антидопинг образовање; спречавање негативних појава у спорту (допинг, насиље и недолично понашање, намештање спортских резултата и др.).

У конкретном случају, предметно прибављање непокретности у јавну својину Општине Чајетина, је у интересу за Општину Чајетина, као јединицу локалне самоуправе, јер се стварају услови за ефикасно остваривања права и вршење обавеза јединице локалне самоуправе. Предметно прибављање се обавља на основу процењене тржишне вредности непокретности, која је тржишна вредност утврђена Потврдом Министарства финансија-Пореске управе-Одељења за контролу издвојених активности великих локација у Ужицу број 100-464-08-22/2022Г4АОЕ, од 11. фебруара 2022. године, и испуњени су услови из члана 30. Закона о јавној својини.

Имајући у виду напред наведено, утврђено је да се овом разменом остварује јавни интерес, тачније да су испуњени су услови из члана 155. Закона о спорту, члана 30. Закона о јавној својини, члана 30. става 1. тачка 5.Закона о локалној самоуправи, и члана 137. Закона о локалној самоуправи, па је одлучено као у изреци ове одлуке.

**СКУПШТИНА ОПШТИНЕ ЧАЈЕТИНА**

**Број: 463-11/2022-02 од 21.марта 2022.године**

 **ПРЕДСЕДНИК**

 **СКУПШТИНЕ ОПШТИНЕ ,**

*Арсен Ђурић*